*1. melléklet a …./2017. (… …) …határozathoz*

**„Földgáz energia értékesítése a Kőbányai Önkormányzat és intézményei részére a 2017.10.01. 06:00 CET-2018.10.01. 06:00 CET időszakra vonatkozóan, teljes ellátás alapú földgáz energia kereskedelmi szerződés keretében”**

tárgyú, a közbeszerzésekről szóló 2015. évi CXLIII. törvény (a továbbiakban Kbt.)III. rész, 113.§ szerinti nyílt közbeszerzési eljárás

**ELJÁRÁST MEGINDÍTÓ FELHÍVÁSA**

1. **A közbeszerzési eljárást lefolytató ajánlatkérő neve, címe telefon-és telefaxszáma:**

Hivatalos név: Budapest Főváros X. kerület Kőbányai Önkormányzat

Postai cím: 1102 Budapest, Szent László tér 29.

Kapcsolattartási pont:

Címzett: dr. Aziz-Malak Nóra

Telefon: 06-1-433-8250

Fax: 06-1-433-8230

Ajánlatkérő általános internetcíme: www.kobanya.hu

**A kiegészítő tájékoztatás kéréseket az alábbi elérhetőségre kérjük megküldeni:**

dr. Magyar Adrienn

email: [magyar.adrienn2@upcmail.hu](mailto:magyar.adrienn2@upcmail.hu)

A teljesítéssel érintett egyéb ajánlatkérők:

Kőbányai Egyesített Bölcsődék (1102 Budapest, Kőrösi Csoma sétány 8., AK20169)

Kőbányai Mocorgó Óvoda (1101 Budapest, Kőbányai út 30., AK18985)

Kocsis Sándor Sportközpont (1107 Budapest, Bihari utca 23., AK23114)

Kőbányai Szivárvány Nonprofit Kft.(1108 Budapest, Sütöde u. 4., AK07382)

1. **Közbeszerzési eljárás fajtája:**

Jelen közbeszerzési eljárás aKbt. III. rész (nemzeti eljárásrend), 113.§ szerintinyílt közbeszerzési eljárás, tekintettel arra, hogy a becsült érték nem éri el az uniós értékhatárt. Az eljárásban az ajánlatkérő által javasolt 3 gazdasági szereplőn kívül a Közbeszerzési Adatbázisban közzétett összefoglaló tájékoztatásra határidőben jelentkező gazdasági szereplők vehetnek részt.

1. **Közbeszerzési dokumentumok rendelkezésre bocsátása**

Ajánlatkérő a közbeszerzési dokumentumokat térítésmentesen, elektronikusan bocsátja rendelkezésre. A közbeszerzési dokumentumok az eljárást megindító felhívás megküldésének napjától elérhetőek az alábbi linken:

<http://kobanya.hu/?module=news&action=list&fname=foldgaz_energia>

A közbeszerzési dokumentumokat ajánlatonként legalább egy ajánlattevőnek vagy az ajánlatban megnevezett alvállalkozónak elektronikus úton el kell érnie az ajánlattételi határidő lejártáig. Ennek igazolására a gazdasági szereplőknek az ajánlattételi határidő lejárta előtt meg kell küldeniük a közbeszerzési dokumentumok mellékletét képező regisztrációs lapot kitöltve a [magyar.adrienn2@upcmail.hu](mailto:magyar.adrienn2@upcmail.hu) email címre. A regisztrációs lap ajánlattételi határidő lejárta előtti visszaküldése az eljárásban való részvétel feltétele.

1. A közbeszerzés tárgya, mennyisége, műszaki leírása

Árubeszerzés

**Földgáz energia értékesítése az ajánlatkérő részére 2017. 10. 01. 06:00 CET - 2018. 10. 01. 06:00 CET időszakra vonatkozóan, teljes ellátás alapú földgáz energia kereskedelmi szerződés keretében összesen 207.050 m³ mennyiségű földgáz energia beszerzése céljából.**

**Az ajánlatkérő a megadott mennyiségtől pozitív irányba 50 %-kal pótdíjmentesen eltérhet.**

**Összesen 7 db felhasználási hely, valamennyi felhasználási hely 20-100 m3/h közötti kapacitással vételez.**

**A meghatározott mennyiségeket gáztechnikai normál állapotra számolva kell értelmezni (gnm³).**

Közös Közbeszerzési Szójegyzék (CPV):

Fő tárgy: 09123000-7

1. **A szerződés meghatározása**: energia kereskedelmi szerződés
2. **Részajánlat, többváltozatú (alternatív) ajánlat**

A jelen közbeszerzési eljárásban nincs lehetőség sem részajánlat, sem többváltozatú ajánlat beadására.Ajánlatkérő a Kbt. 61.§ (4) bekezdése alapján megvizsgálta, hogy jelen közbeszerzés tárgya, jellege és a szerződéshez kapcsolódó körülmények lehetővé teszik-e a részekre történő ajánlattétel biztosítását és arra a megállapításra jutott, hogy a rész-ajánlattétel biztosítása gazdaságilag nem ésszerű, hiszen nagyobb mennyiségre lényegesen kedvezőbb ár érhető el. Egy-egy intézmény önmagában olyan kis mennyiségű fogyasztással rendelkezik, hogy ajánlat hiányában eredménytelen eljáráshoz is vezethet a szerződés tárgyának részekre történő bontása.

1. A szerződésidőtartama: 2017.10.01. 06:00 CET-2018.10.01. 06:00 CET

A **teljesítés helye:**Budapest Főváros X. kerület

NUTS-kód: HU101

1. **Az ellenszolgáltatás teljesítésének feltételei**

A molekuladíj és a havi forgalmi díj megfizetése a Kbt. 135. § (1), (5) bekezdése, valamint a Polgári Törvénykönyvről szóló 2013. évi V. törvény (a továbbiakban: Ptk.) 6:130. § (1)-(2) bekezdésében előírtaknak megfelelően banki átutalással történik, a számla kézhezvételétől számított 20 napos fizetési határidővel. Ajánlatkérő felhívja a figyelmet az adózás rendjéről szóló 2003. évi XCII. törvény 36/A. §-ának alkalmazására.

A nyertes ajánlattevő az ajánlatkérő fogyasztásáról havi rendszerességgel számlát állít ki, amely tartalmazza a RHD forgalmi díj részét is. A számla közvetített szolgáltatást tartalmaz.

A havi teljesítménydíj a Kbt. 135. § (5) bekezdése és a Ptk. 6:130. § (1)-(2) bekezdése alapján kerül megfizetésre, a fizetési határidő a tárgyhó első napja 20 napos teljesítési határidővel. A számla közvetített szolgáltatást tartalmaz.

Késedelmes fizetés esetén az ajánlatkérő a Ptk. 6:155. §-ában foglaltak szerint késedelmi kamat megfizetésére köteles.

Az ajánlattétel, az elszámolás és a kifizetés pénzneme a HUF.

A részletes fizetési feltételeket a szerződéstervezet tartalmazza.

1. **Kizáró okok**

Kizáró okok:

Az eljárásban nem lehet ajánlattevő, alvállalkozó olyan gazdasági szereplő, akivel szemben a Kbt. 62. § (1) bekezdés *g)-k)* és *m)*, valamint *q)* pontjában meghatározott kizáró okok valamelyike fennáll.

Megkövetelt igazolási mód:

Az ajánlattevőnek ajánlatában egyszerű nyilatkozatot kell benyújtania arról, hogy nem tartozik a felhívásban előírt kizáró okok hatálya alá, valamint a Kbt. 62. § (1) bekezdés *k)* pont *kb)*alpontjában foglaltakat a közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról szóló 321/2015. (X. 30.) Korm. rendelet 8. § *i)* pont *ib)* alpontja és a 10. § *g)* pont *gb)* alpontjában foglaltak szerint kell igazolnia. Az egységes európai közbeszerzési dokumentum nem alkalmazandó, azonban az ajánlatkérő köteles elfogadni, ha az ajánlattevő a 321/2015. (X. 30.) Korm. rendelet 7. §-a szerinti - korábbi közbeszerzési eljárásban felhasznált - egységes európai közbeszerzési dokumentumot nyújt be, feltéve, hogy az abban foglalt információk megfelelnek a valóságnak, és tartalmazzák az ajánlatkérő által a kizáró okok igazolása tekintetében megkövetelt információkat. Az egységes európai közbeszerzési dokumentumban foglalt információk valóságtartalmáért az ajánlattevő felel a 321/2015. (X. 30.) Korm. rendelet 17.§ (1) bekezdése szerint.

A 321/2015. (X. 30.) Korm. rendelet 8.§ *i)* pont *ib)* alpontja: „*a Kbt. 62. § (1) bekezdés k) pont kb) alpontja tekintetében az ajánlattevő nyilatkozata arról, hogy olyan társaságnak minősül-e, melyet nem jegyeznek szabályozott tőzsdén, vagy amelyet szabályozott tőzsdén jegyeznek; ha az ajánlattevőt nem jegyzik szabályozott tőzsdén, akkor a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény (a továbbiakban: pénzmosásról szóló törvény) 3. § r) pont ra)-rb) vagy rc)-rd) alpontja szerint definiált valamennyi tényleges tulajdonos nevének és állandó lakóhelyének bemutatását tartalmazó nyilatkozatot szükséges benyújtani; ha a gazdasági szereplőnek nincs a pénzmosásról szóló törvény 3. § r) pont ra)-rb) vagy rc)-rd) alpontja szerinti tényleges tulajdonosa, úgy erre vonatkozó nyilatkozatot szükséges csatolni;”*

A 321/2015. (X. 30.) Korm. rendelet 10.§ *g)* pont*gb)* alpont: *„Nem Magyarországon letelepedett ajánlattevő esetén: a Kbt. 62. § (1) bekezdés k)pont kb)alpontja tekintetében az ajánlattevő, illetve részvételre jelentkező nyilatkozata arról, hogy olyan társaságnak minősül-e, melyet nem jegyeznek szabályozott tőzsdén vagy amelyet szabályozott tőzsdén jegyeznek; ha az ajánlattevőt, illetve részvételre jelentkezőt nem jegyzik szabályozott tőzsdén, akkor a pénzmosásról szóló törvény 3. § r)pont ra)-rb)vagy rc)-rd)alpontja szerint definiált valamennyi tényleges tulajdonos nevének és állandó lakóhelyének bemutatását tartalmazó nyilatkozatot szükséges benyújtani; ha a gazdasági szereplőnek nincs a pénzmosásról szóló törvény 3. § r)pont ra)-rb)vagy rc)-rd)alpontja szerinti tényleges tulajdonosa, úgy erre vonatkozó nyilatkozatot szükséges csatolni”*

Az ajánlatkérő a 321/2015. (X. 30.) Korm. rendeletben részletezettek szerint ellenőrzi továbbá a kizáró ok hiányát a rendelkezésre álló elektronikus nyilvántartásokból is.

Ajánlattevőnek a Kbt. 67. § (4) bekezdésében és a 321/2015. (X.30.) Korm. rendelet 17.§ (2) bekezdésében előírtak szerint kell nyilatkoznia arról, hogy a szerződés teljesítése során nem vesz igénybe a Kbt. 62.§ (1) *g)-k)* és *m)*, illetve *q)* pontja szerinti kizáró okok hatálya alá tartozó alvállalkozót.A nyilatkozatot akkor is be kell nyújtani, ha az ajánlatkérő az eljárásban nem írta elő a már ismert alvállalkozók megnevezését.

A kizáró okokra vonatkozó nyilatkozatoknak a felhívás megküldésénél nem régebbi keltezésűnek kell lenniük.

A kizáró okok igazolására egyebekben a 321/2015. (X.30.) Korm. rendelet rendelkezései az irányadóak.

1. **Alkalmassági követelmények**

Szakmai alkalmassági követelmények:

SZ1. Szakmai tevékenység végzésére vonatkozó alkalmasság előírása [Kbt. 65. § (1) bekezdés *c)* pont]: Ajánlattevőnek rendelkeznie kell érvényesföldgáz kereskedelmi engedéllyel.

Szakmai tevékenység végzésére vonatkozó alkalmasság igazolása: Az engedély meglétét az ajánlatkérő a Magyar Energetikai és Közmű-Szabályozási Hivatal nyilvántartásából ellenőrzi.

A Kbt. 65.§ (9) bekezdése alapján a 65.§ (1) bekezdés *c)* pontja szerinti követelmény igazolására akkor vehető igénybe más szervezet kapacitása, haaz adott szervezet valósítja meg azt a feladatot, amelyre vonatkozóan a nyilvántartásban szereplés, szervezeti tagság vagy engedéllyel rendelkezés kötelezettsége fennáll. A Kbt. 65.§ (7) bekezdése szerint csatolandó kötelezettségvállalásnak ezt kell alátámasztania.

Pénzügyi alkalmassági minimumkövetelmény:

P1. Alkalmas az ajánlattevő, amennyiben az elmúlt 3 mérlegforduló nappallezárt üzleti évben a közbeszerzés tárgya (földgáz energia értékesítése) szerinti áfa nélkül számított árbevétele összesen eléri 30 millió forintot.

Igazolási mód

A P1. alkalmassági követelmény a 321/2015. (X.30.) Korm. rendelet 19.§ (1) bekezdés *c)* pontja alapjánigazolhatóaz előző három, mérlegforduló nappallezárt üzleti évre vonatkozó, közbeszerzés tárgyából (földgáz energia értékesítése) származó- általános forgalmi adó nélkül számított - árbevételéről szóló nyilatkozattal, attól függően, hogy az ajánlattevő mikor jött létre, illetve mikor kezdte meg tevékenységét, ha ezek az adatok rendelkezésre állnak.

Ha az ajánlattevő az árbevételről szóló nyilatkozattal azért nem rendelkezik, mert olyan jogi formában működik, amely tekintetében az árbevételről szóló nyilatkozat benyújtása nem lehetséges, az e pontokkal kapcsolatban előírt alkalmassági követelmény és igazolási mód helyett bármely, az ajánlatkérő által megfelelőnek tekintett egyéb nyilatkozattal vagy dokumentummal igazolhatja pénzügyi és gazdasági alkalmasságát. Az érintett ajánlattevő kiegészítő tájékoztatás kérése során köteles alátámasztani, hogy olyan jogi formában működik, amely tekintetében az árbevételről szóló nyilatkozat benyújtása nem lehetséges és tájékoztatást kérni az e pontokkal kapcsolatban előírt alkalmassági követelmény és igazolási mód helyett az alkalmasság igazolásának ajánlatkérő által elfogadott módjáról.

Az a szervezet, amelynek adatait az ajánlattevő vagy részvételre jelentkező a gazdasági és pénzügyi alkalmasság igazolásához felhasználja, a Ptk. 6:419. §-ában foglaltak szerint kezesként felel az ajánlatkérőt az ajánlattevő teljesítésének elmaradásával vagy hibás teljesítésével összefüggésben ért kár megtérítéséért.

Műszaki-szakmai alkalmassági minimumkövetelmény:

Alkalmatlan az ajánlattevő műszaki, illetőleg szakmai szempontból, ha

M/1. nem rendelkezik a felhívás megküldésének napját megelőző 36 hónapban összesen legalább nettó 30 millió Ft értékű, földgáz energia értékesítéséből származó referenciával.

Igazolási mód:

M1. A 321/2015. (X.30.) Korm. rendelet 21.§ (1) bekezdés *a)* pontja alapján az ajánlattevőnek a szerződés teljesítéséhez szükséges műszaki, illetve szakmai alkalmassága igazolható az eljárást megindító felhívás megküldésétől visszafelé számított három év legjelentősebb szolgáltatásainak ismertetésével a rendelet 23.§-a szerint, azaz az ajánlattevő, illetve az alkalmasság igazolásában részt vevő más szervezet nyilatkozatával, vagy a szerződést kötő másik fél által adott igazolással.

A referenciaigazolásnak vagy nyilatkozatnak tartalmaznia kell legalább az alábbi adatokat: teljesítés ideje (tól-ig év/hónap megadásával), a szerződést kötő másik fél megnevezése (valamint székhelye és a referenciát adó személy elérhetősége), a szerződés tárgyaés az ellenszolgáltatás nettó összege, a saját teljesítés %-os aránya, továbbá nyilatkozni kell arról, hogy a teljesítés az előírásoknak és a szerződésnek megfelelően történt-e.

Az előírt alkalmassági követelményeknek a közös ajánlattevők együttesen is megfelelhetnek. Azon követelményeknek, amelyek értelemszerűen kizárólag egyenként vonatkoztathatóak a gazdasági szereplőkre, az együttes megfelelés lehetősége értelmében elegendő, ha közülük egy felel meg.

A Kbt. 65.§ (7) bekezdése alapján az előírt alkalmassági követelményeknek az ajánlattevők bármely más szervezet vagy személy kapacitására támaszkodva is megfelelhetnek, a közöttük fennálló kapcsolat jogi jellegétől függetlenül. Ebben az esetben meg kell jelölni az ajánlatban ezt a szervezetet és az eljárást megindító felhívás vonatkozó pontjának megjelölésével azon alkalmassági követelményt vagy követelményeket, amelynek igazolása érdekében az ajánlattevő ezen szervezet erőforrására vagy arra is támaszkodik. A Kbt. 65.§ (8) bekezdésben foglalt eset kivételével csatolni kell az ajánlatban a kapacitásait rendelkezésre bocsátó szervezet olyan szerződéses vagy előszerződésben vállalt kötelezettségvállalásáttartalmazó okiratot, amely alátámasztja, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt.

Irányadó továbbá a Kbt. 65.§ (9) és (11) bekezdése.

**Ajánlattevő ajánlatában nem köteles igazolni műszaki-szakmai alkalmasságát, a Kbt. 114. § (2) bekezdése alapján elegendő, ha arról nyilatkozik, hogy megfelel az ajánlatkérő által előírt alkalmassági követelményeknek. Alkalmasságát a Kbt. 69. § (4) bekezdése alapján az ajánlatkérő felhívására az eljárást lezáró döntés meghozatala előtt köteles igazolni fentiek szerint.**

Az eljárás eredményéről szóló döntés meghozatalát megelőzően az ajánlatkérő az értékelési szempontra figyelemmel legkedvezőbbnek tekinthető ajánlattevőt megfelelő határidő tűzésével felhívja a kizáró okok, az alkalmassági követelmények tekintetében az eljárást megindító felhívásban előírt igazolások benyújtására. A kapacitásait rendelkezésre bocsátó szervezetnek csak az alkalmassági követelmények tekintetében kell az igazolásokat benyújtani.

A gazdasági szereplő által ajánlatában az ajánlatkérő erre vonatkozó, Kbt. 69.§ (4) bekezdése szerinti felhívása nélkül benyújtott igazolásokat az ajánlatkérő figyelmen kívül hagyhatja és elegendő azokat csak az eljárást lezáró döntést megelőzően, kizárólag azon ajánlattevők tekintetében bevonni a bírálatba, amely ajánlattevőket ajánlatkérő az igazolások benyújtására kívánt felhívni. Amennyiben az ajánlattevő az igazolásokat korábban benyújtotta, az ajánlatkérő nem hívja fel az ajánlattevőt az igazolások ismételt benyújtására, hanem úgy tekinti, mintha a korábban benyújtott igazolásokat az ajánlatkérő felhívására nyújtották volna be - és szükség szerint hiánypótlást rendel el vagy felvilágosítást kér.

Ha az értékelési szempontokra figyelemmel legkedvezőbbnek tekinthető ajánlattevő nem vagy az esetleges hiánypótlást, illetve felvilágosítás-kérést követően sem megfelelően nyújtja be az igazolásokat, az ajánlatkérő ezen ajánlattevő ajánlatának figyelmen kívül hagyásával az értékelési szempontokra figyelemmel legkedvezőbbnek tekinthető ajánlattevőt hívja fel az igazolások benyújtására.

Ajánlatkérő nem alkalmazza a Kbt. 75.§ (2) bekezdés *e)* pontját.

1. **Szerződést megerősítő biztosítékok**

Hibás teljesítési kötbér, alulvételezési pótdíj, felülvételezési pótdíj:

Az ajánlatkérő a nyertes ajánlattevővel kötendő szerződésben a Kbt. 126. § (1) bekezdése és a Ptk. 6:186. § (1) bekezdése alapján a teljesítés időtartamára az alábbi szerződést megerősítő biztosítékokat köti ki:

Minőségi hiba esetén a nem megfelelő jellemzőkkel értékesített földgáz mennyiségére a nyertes ajánlattevő a szerződés szerinti aktuális nettó molekuladíj 5 %-ának megfelelő díjat, de maximum a teljes nettó ellenszolgáltatás 5%-át fizeti meg az ajánlatkérő részére.

Az ajánlatkérő által észlelt alulszállítás és rendelkezésre állási hiba esetén a nyertes ajánlattevő a szerződés szerinti mennyiségből le nem szállított mennyiség nettó molekuladíjának 5 %-át fizeti meg az ajánlatkérő részére.

Minőségi, mennyiségi és rendelkezésre állási hibából eredő kötbér elszámolása a szerződés megszűnésekor történik, a nyertes ajánlattevő beszámításra nem jogosult.

Alulvételezés esetén ajánlatkérő az opcionális rész nélkül számított, szerződés szerinti mennyiségből át nem vett mennyiség – szerződéses időszakra vonatkozó - nettó átlag molekula díjának 60 %-át, de maximum a szerződéses időszakra eső teljes nettó ellenszolgáltatás 5%-át fizeti meg a nyertes ajánlattevő részére.

Túlvételezés esetén az ajánlatkérő a szerződés szerinti maximum mennyiséget meghaladó mennyiségre a szerződés szerinti – szerződéses időszakra vonatkozó - nettó átlag molekuladíj 25 %-kal növelt díját, de maximum a szerződéses időszakra eső teljes nettó ellenszolgáltatás 5 %-át fizeti meg a nyertes ajánlattevő részére.

Az alul-, és felülvételezésből eredő pótdíj elszámolása a szerződés megszűnésekor történik.

1. **Az ajánlattétel nyelve**

Az ajánlattétel nyelve a magyar, más nyelven nem nyújtható be ajánlat.Abban az esetben, ha a benyújtásra kerülő igazolások vagy okiratok nyelve nem magyar, úgy az ajánlattevő köteles mellékelni a magyar nyelvű ajánlattevő általi felelős fordításokat annak szem előtt tartásával, hogy a helytelen fordítás következményeit az ajánlattevőnek kell viselnie.

1. **Hiánypótlás:**A Kbt. 71. §-ában foglaltak szerint van lehetőség hiánypótlásra.
2. Értékelési szempont: legalacsonyabb ár.

Az ajánlati árat HUF/m3 egységárban kérjük megadni. Az ajánlati egységár a szerződés időtartama alatt nem változhat, kivétel, ha a rendszerhasználati díj jogszabályváltozás eredményeként változik. Ez esetben az ajánlattevő a jogszabályban meghatározott mértékben a változás hatályba lépésének időpontjától jogosult az ajánlati egységár módosítására, amelyről az ajánlatkérőt előzetesen írásban értesítenie kell.Az ajánlati ár nem tartalmazza a jogszabály szerint fizetendő díjakat (energia adót, MSZKSZ díjat) és az ÁFA-t. Az ajánlati árnak tartalmaznia kell a molekula díjat, a szagosítás díját, a forgalom-független rendszerhasználati díjat, valamint a forgalmi díjat.

A HUF/m3-ben meghatározott ajánlati egységár +50%-os mennyiségi eltérés esetén sem változhat.

1. **Az ajánlattételi határidő: 2017. május 22-én 9:00 óra**
2. Az ajánlat benyújtásának címe

Személyes benyújtás esetén:Ajánlatkérő 1. pontban meghatározott postai címén, az I. em. 131. irodában munkanapokon 9-15óráig, pénteki napokon 9-13 óráig, az ajánlattételi határidő lejártának napján 8:30-tól 9:00 óráig.

Postai feladás esetén: Ajánlatkérő 1102 Budapest, Szent László tér 29. 1. em. 131. címére kérjük az ajánlatok megküldésétis a 20.8. pontban meghatározott felirattal ellátva.

1. **Az ajánlat(ok) felbontásának ideje, helye:2017. május 22-én 9:00 óra**

Helye: ajánlatkérő 1. pontban meghatározott címén az I. emelet 100. számú tárgyalóban.

Az ajánlatok felbontásán a Kbt. 68. § (3) bekezdésében megjelölt személyek lehetnek jelen.

1. **A szerződés EU Alapokból finanszírozott projekttel és/vagy programmal kapcsolatos**

Nem.

1. **Az eredményhirdetés tervezett időpontja**

Ajánlatkérő eredményhirdetést nem tart, az eljárás eredményéről az arról készített írásbeli összegezés megküldésével értesíti az ajánlattevőket.

1. **Kiegészítő információk**
2. A Kbt. 47. § (2) bekezdése szerint az ajánlattételi felhívásban előírt dokumentumok egyszerű másolatban is benyújthatók. Az ajánlat 68. § (2) bekezdése szerint benyújtott egy eredeti példányának a 66. § (2) bekezdése szerinti nyilatkozat eredeti aláírt példányát kell tartalmaznia.
3. Az ajánlatnak tartalmaznia kell az ajánlattevő Kbt. 66.§ (2) bekezdése szerinti nyilatkozatát, azaz az ajánlattevő kifejezett nyilatkozatát az eljárást megindítófelhívás feltételeire, a szerződés megkötésére és teljesítésére, valamint a kért ellenszolgáltatásra vonatkozóan.
4. A Kbt. 66.§ (4) bekezdése alapján az ajánlatban az ajánlattevőnek az egyéb előírt dokumentumok benyújtása mellett nyilatkoznia kell arról, hogy a kis- és középvállalkozásokról, fejlődésük támogatásáról szóló törvény szerint mikro-, kis- vagy középvállalkozásnak minősül-e.
5. A Kbt. 66.§ (5) bekezdése alapján az ajánlatnak felolvasólapot kell tartalmaznia, amely feltünteti a 68. § (4) bekezdése szerinti információkat (ajánlattevő neve, székhelye, valamint azok a főbb, számszerűsíthető adatok, amelyek az értékelési szempontok alapján értékelésre kerülnek).
6. Az ajánlati kötöttség minimális időtartama az ajánlattételi határidő lejártától számított 30 nap.
7. Közös ajánlattétel esetén a Kbt. 35.§-ában foglaltak szerint kell eljárni.A közös ajánlattevők a szerződés teljesítéséért az ajánlatkérő felé egyetemlegesen felelnek. Közös ajánlattétel esetén csatolni kell a közös ajánlattevők között létrejött megállapodás 1 eredeti, mindkét fél által cégszerűen aláírt példányát. A közös ajánlattevők megállapodásának tartalmaznia kell minimálisan a közös ajánlattevők adatait, a közös ajánlattevők jelen eljárásban való képviselőjének adatait, a közös ajánlattevők közötti feladatmegosztást, illetve az ellenszolgáltatás közös ajánlattevők közötti felosztásának módját, továbbá a közös ajánlattevőknek az ajánlatkérő irányában vállalt egyetemleges felelősségvállalását a szerződés teljesítéséért. Közös ajánlattétel esetén elegendő a közbeszerzési dokumentumokat az egyik ajánlattevőnek letöltenie. Az aláírási címpéldányt vagy aláírás-mintát a közös ajánlattevők mindegyikének csatolnia kell az ajánlatba egyszerű másolatban.
8. Nyertes ajánlattevők által alapítandó gazdálkodó szervezettel kapcsolatos követelmények: az ajánlatkérő gazdálkodó szervezet alapítását kizárja mind az ajánlattevő, mind a közös ajánlattevők vonatkozásában.
9. Formai előírások: az ajánlatot ajánlattevőknek nem elektronikus úton kell a jelen felhívásban és a dokumentációban meghatározott tartalmi és formai követelményeknek megfelelően elkészítenie és benyújtania:

* az ajánlat papír alapú példányát zsinórral, lapozhatóan össze kell fűzni, a csomót matricával az ajánlat első vagy hátsó lapjához rögzíteni, a matricát le kell bélyegezni, vagy az ajánlattevő részéről erre jogosultnak alá kell írni úgy, hogy a bélyegző, illetőleg az aláírás legalább egy része a matricán legyen;
* az ajánlat oldalszámozása eggyel kezdődjön és oldalanként növekedjen. Elegendő a szöveget vagy számokat vagy képet tartalmazó oldalakat számozni, az üres oldalakat nem kell, de lehet. A címlapot és hátlapot (ha vannak) nem kell, de lehet számozni.
* az ajánlatnak az elején tartalomjegyzéket kell tartalmaznia, mely alapján az ajánlatban szereplő dokumentumok oldalszám alapján megtalálhatóak;
* az ajánlatot zárt csomagolásban, 1 papír alapú példányban kell beadni. Az ajánlatot teljes terjedelmében – elektronikus képolvasó eszköz (scanner) segítségével – elektronikus adathordozón is be kell nyújtani (CD, DVD), 1 darab elektronikus, a papír alapú példánnyal mindenben megegyező másolati példányban, jelszó nélkül olvasható .pdf formátumú fájl(ok)ban. **Ajánlattevőnek nyilatkoznia kell ajánlatában arról, hogy az ajánlat papír alapú és elektronikus példánya egymással mindenben megegyezik.**

Esetleges eltérés esetén a papír alapú példány az irányadó az értékelés során.

* az ajánlatban lévő, minden dokumentumot (nyilatkozatot) a végén alá kell írnia az adott gazdálkodó szervezetnél erre jogosult(ak)nak vagy olyan személynek, vagy személyeknek, aki(k) erre a jogosult személy(ek)től írásos meghatalmazást kaptak;
* az ajánlat minden olyan oldalát, amelyen - az ajánlat beadása előtt - módosítást hajtottak végre, az adott dokumentumot aláíró személynek vagy személyeknek a módosításnál is kézjeggyel kell ellátni.

**A zárt csomagon az alábbi megnevezést kérjük feltüntetni: „Ajánlat: Földgáz energia értékesítése a Kőbányai Önkormányzatés intézményei részére a 2017.10.01. 06:00 CET-2018.10.01. 06:00 CET időszakra vonatkozóan, teljes ellátás alapú földgáz energia kereskedelmi szerződés keretében. Csak közbeszerzési eljárás során, az ajánlattételi határidő lejártakor bontható fel!”**

1. Az ajánlatokat írásban és zártan, a felhívás által megjelölt kapcsolattartási pontban megadott címre közvetlenül vagy postai úton kell benyújtani az ajánlattételi határidő lejártáig. A postán feladott ajánlatokat az ajánlatkérő csak akkor tekinti határidőn belül benyújtottnak, ha annak kézhezvételére az ajánlattételi határidő lejártát megelőzően sor kerül. Az ajánlat, illetve az azzal kapcsolatos postai küldemények elvesztéséből eredő kockázat az ajánlattevőt terheli.
2. Az ajánlatok összeállításával és benyújtásával kapcsolatban felmerülő összes költség ajánlattevőt terheli.
3. Az ajánlathoz csatolni kell az ajánlattevő, az alkalmasság igazolásába bevont (kapacitást nyújtó) gazdasági szereplő cégjegyzésre jogosult, nyilatkozatot, dokumentumot aláíró képviselő aláírási címpéldányát vagy aláírás mintáját. Amennyiben az ajánlat cégjegyzésre jogosultak által meghatalmazott(ak) aláírásával kerül benyújtásra, a teljes bizonyító erejű magánokiratba foglalt meghatalmazásnak tartalmaznia kell a meghatalmazott aláírás mintáját is.
4. A kiegészítő tájékoztatás kérésekre a Kbt. 56.§-a és 114.§ (6) bekezdése az irányadó. Ajánlatkérő a kiegészítő tájékoztatás esetében ésszerű időnek tekinti az ajánlattételi határidő lejártát megelőző másodikmunkanapot (tájékoztatás megküldésére), feltéve, hogy a kérdések az ajánlattételi határidő lejártát megelőző negyedikmunkanapig megérkeznek az ajánlatkérőhöz.
5. Fordítás: az ajánlatban valamennyi igazolást és dokumentumot magyar nyelven kell benyújtani. Az ajánlatkérő a nem magyar nyelven benyújtott dokumentumok ajánlattevő általi felelős fordítását is köteles elfogadni.
6. Irányadó idő: a teljes eljárást megindító felhívásban, valamint az eljárás során valamennyi órában megadott határidő közép-európai helyi idő szerint értendő (CET).
7. Árfolyamok: az ajánlattétel során a különböző devizák forintra történő átszámításánál az ajánlattevőnek a referenciák tekintetében a teljesítés napján érvényes, mérlegadatok tekintetében a mérleg fordulónapján érvényes Magyar Nemzeti Bank által meghatározott devizaárfolyamokat kell alkalmaznia. Amennyiben valamely devizát a Magyar Nemzeti Bank nem jegyez, az adott devizára az ajánlattevő saját központi bankja által az ajánlattételi felhívás megküldésének napján érvényes árfolyamon számított euró ellenérték kerül átszámításra a fentiek szerint. Átszámítás esetén az Ajánlattevőnek közölnie kell az alkalmazott árfolyamot.
8. Folyamatban lévő változásbejegyzési eljárás esetében az ajánlattevő az ajánlathoz köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást egyszerű másolatban.
9. Ajánlatkérő nem él a Kbt. 114.§ (11) bekezdése szerintilehetőséggel.
10. Ajánlattevő a Kbt. 66.§ (6) bekezdése alapján az ajánlatában köteles megnevezni az ajánlat benyújtásakor már ismert alvállalkozókat, továbbá a közbeszerzésnek azt a részét (részeit), amelynek teljesítéséhez az ajánlattevő alvállalkozót kíván igénybe venni. A nyilatkozat nemleges tartalommal is csatolandó!
11. Ajánlattevő köteles megjelölni az alkalmasság igazolásában részt vevő szervezeteket (személyeket) és köteles csatolni azok rendelkezésre állását igazoló szerződést vagy előszerződéses kötelezettségvállalást. Az alkalmasságot igazoló szervezet bemutatására vonatkozó nyilatkozatot nemleges tartalommal is kérjük csatolni!
12. Ajánlatkérő az SZ1.,P1., M1.alkalmassági követelményeket a minősített ajánlattevők jegyzékéhez képest szigorúbban határozta meg.
13. Ajánlatkérő azért alkalmazza a legalacsonyabb ár egyedüli értékelési szempontját, mivel a gazdaságilag legelőnyösebb ajánlat kiválasztását további minőségi jellemzők nem, csak a legalacsonyabb ár értékelése szolgálja. Az ajánlattevő tényleges szállítást nem végez, csupán számlázza, értékesíti a beszerzés tárgyát, így a minőségi jellemzőkre nincsen közvetlen ráhatása.
14. Ajánlatkérő jelen eljárásban sem tárgyalást, sem elektronikus árlejtést nem tart, így az ajánlattételi határidőre benyújtott ajánlat az ajánlati kötöttséggel terhelt, bírálat alá eső ajánlat.
15. Ajánlatkérő a bírálatnak az aránytalanul alacsony ár vagy költség vizsgálatára vonatkozó részét az ajánlatok értékelését követően végzi el.
16. Ajánlatkérő az ajánlattételt nem köti biztosíték adásához.
17. Ajánlattevő feladata az elosztóhálózat-használati és a földgáz-kereskedelmi szerződések megbízottként történő összevont kezelése.
18. Ajánlatkérő valamennyi felhasználási hely vonatkozásában 2017.09.30. napján 24:00 órakor lejáró, határozott időtartamú szerződéssel rendelkezik.
19. A közbeszerzési eljárást bonyolító felelős akkreditált közbeszerzési szaktanácsadó: dr. Magyar Adrienn (lajstromszám: 00377).

**21. A módosított eljárást megindító felhívás megküldésének napja: 2017. május 12..**